**Ministru kabineta noteikumu projekta “Rīgas brīvostas pārvaldes nolikums” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts “Rīgas brīvostas pārvaldes nolikums” (turpmāk - noteikumu projekts) izstrādāts, ievērojot valdības deklarācijā noteikto – piemērot Latvijas lielajām ostām OECD valsts kapitālsabiedrību pārvaldības principus, palielināt valsts ietekmi lēmumu pieņemšanā un nodrošināt efektīvāku resursu izmantošanu. Ievērojot Likuma par ostām 7. panta 1.1 daļu, noteikumu projektam ir mainījies deleģējums, līdz ar to tas tiek izdots jaunā redakcijā, aizstājot Ministru kabineta 2012.gada 29.maija noteikumus Nr. 378 “Rīgas brīvostas pārvaldes nolikums” un tajā tiek iestrādāti OECD valsts kapitālsabiedrību pārvaldības principi. Noteikumu projekts stājas spēkā 2020.gada 1.februārī. |
|  |
| **I. Tiesību akta projekta izstrādes nepieciešamība** |
| 1. | Pamatojums | 1. Likuma par ostām 7. panta 1.1 daļa, pārejas noteikumu 12.punkts;2. Ministru prezidenta 2019.gada 17.decembra rezolūcija Nr.12/2019-JUR-274. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Rīgas brīvosta ir lielākā osta Latvijā ar nozīmīgu ietekmi uz transporta nozari kopumā. Nozares rezultāti ir ļoti svarīgi konkurētspējas nodrošināšanā. Līdz ar to būtiska ir laba pārvaldība ostu pārvaldēs, kas sekmētu pozitīvu ieguldījumu valsts tautsaimniecībā un konkurētspējas stiprināšanā. Noteikumu projekts paredz informācijas par būtiskākajiem darbības rādītāju pieejamību pietiekamā apjomā. Noteikumu projektā ir precizētas un skaidrāk noregulētas atsevišķas iekšējās kartības un procedūras lēmumu pieņemšanā, kas sekmēs jaunu klientu piesaisti ostā un nodrošinās vienlīdzīgākas iespējas visiem.Noteikumu projekts noteic atsevišķas normas, kas vērstas uz informācija atklātību un skaidrāku noteikumu ievērošanu ostas pārvaldes darbībā. Paredzēts ostas tīmekļvietnē četras reizes gadā publicēt galvenos finanšu rādītājus un informatīvo ziņojumu līdzīgi kā tas ir kapitālsabiedrībām, kas viestu lielāku pārredzamību brīvostas pārvaldes darbībā. Tāpat noteikumu projekts paredz ostas tīmekļvietnē publicēt pārskatu par nefinanšu mērķu sasniegšanu, informāciju par mārketinga stratēģiju, reklāmas un sadarbības līgumiem.Tīmekļvietnē publicējama komercinformācija, ierobežotas pieejas informācij atbilstoši ārējo normatīvo aktu prasībām.Līdzīgi kā kapitālsabiedrībās noteikumu projektā ir paredzēts ostas valdes locekļiem un brīvostas pārvaldniekam uz pilnvaru termiņa laiku apdrošināt profesionālās darbības rezultātā iespējamo zaudējumu risku (civiltiesiskā apdrošināšana).Noteikumu projekts paredz pienākumus Rīgas brīvostas valdei apstiprināt zemes un nekustamā īpašuma nomas maksas un maksas par apbūves tiesību noteikšanas principus un nomas līgumu un apbūves tiesību līgumu noslēgšanas kārtību. Tas viesīs ostas uzņēmumiem un potenciālajiem sadarbības partneriem lielāku pārskatāmību, atvieglos jaunu nomas līgumu noslēgšanu un mazinās neskaidrības. Latvijas ostu pārvaldēs izpildvara ir tieši pakļauta ostas valdei, kura ir augstākā lēmējinstitūcija. Ostu valdes pieņemtie lēmumi attiecībā uz trešajām personām ir administratīvie akti. Ostu valdes izdotos administratīvos aktus un faktisko rīcību var apstrīdēt un pārsūdzēt Administratīvā procesa likumā un citos speciālajos normatīvajos aktos noteiktajā kārtībā.Ar noteikumu projektu paredzēts noteikt pienākumu ostas valdei izskatīt visas sūdzības un publicēt lēmumus un informāciju, kas izriet no Eiropas Parlamenta un Padomes 2017.gada 15.februāra Regulas (ES) 2017/352, ar ko izveido ostas pakalpojumu sniegšanas sistēmu un kopīgos noteikumus par ostu finanšu pārredzamību (turpmāk tekstā - Regula Nr. 2017/352), pārkāpumiem un īstenošanu, lai novērstu domstarpības jautājumos par kompetenci izskatīt sūdzības saistībā ar minētās Regulas Nr. 2017/352 pārkāpumiem.Līdzīgi kā kapitālsabiedrībās, arī ostu pārvaldēs nepieciešams pilnveidot iekšējās kontroles procedūras un izveidot iekšējā audita struktūrvienības funkcionālā valdes pakļautībā. Noteikumu projekts paredz, ka brīvostas valde apstiprina vidēja termiņa iekšējā audita stratēģisko plānu un gada audita plānu.Noteikumu projekts paredz, ka valde apstiprina korupcijas novēršanas politiku un uzrauga tās īstenošanu praksē, savukārt brīvostas pārvalde korupcijas novēršanas nolikumu un ikgadējo pārskatu publicē savā tīmekļvietnē. Ieviešot labas pārvaldības principus, noteikumu projekts paredz, ka pārvaldē nodarbinātajiem ir pienākums ziņot par prettiesisku darbību vai bezdarbību brīvostas pārvaldniekam vai valdei. Šādi tiks panākta sekošana iekšējiem procesiem un palielināta iespēja savlaicīgi novērst iespējamas pretlikumības. Tiek paredzēts, ka ostas valde atbilstoši Ostas attīstības programmai apstiprina ostas nefinanšu mērķus un finanšu rādītājus un kontrolē to izpildi. Brīvostas pārvalde pārskatu par šo mērķu izpildi publisko savā tīmekļvietnē četras reizes gadā.Noteikumu projektā paredzēts arī precizēt vairākas jau esošas normas. Valdes priekšsēdētāja vietnieks pilda priekšsēdētāja pienākumus tikai gadījumos, kad valdes priekšsēdētājs ir prombūtnē un nevar piedalīties valdes sēdē. Valdes locekļiem tiek noteikts pilnvaru termiņš 5 gadi, lai veicinātu stabilāku un ilgtspējīgāku valdes darbību un padarītu to neatkarīgāku no politiskās ietekmes. Valdes locekļiem un pārvaldniekam pieļaujama atkārtota iecelšana amatā, izvērtējot brīvostas darbību, valdes locekļa līdzšinējo darbību. Lēmumu par atkārtotu termiņu pieņem atbildīgā ministrija. Noteikumu projektā paredzēts nostiprināt normu, ka valdes locekļi sēdes protokolam var pievienot atšķirīgo viedokli. Saskaņā ar Oficiālo publikāciju un tiesiskās informācijas likuma 9.panta piekto daļu, ja spēku zaudē normatīvā akta izdošanas tiesiskais pamats (augstāka juridiska spēka tiesību norma, uz kuras pamata izdots cits normatīvais akts), tad spēku zaudē arī uz šā pamata izdotais normatīvais akts vai tā daļa. Ievērojot Likuma par ostām 7. panta 1.1 daļu, noteikumu projektam ir mainījies deleģējums, līdz ar to tas tiek izdots jaunā redakcijā, aizstājot Ministru kabineta 2012.gada 29.maija noteikumus Nr. 378 “Rīgas brīvostas pārvaldes nolikums” un iestrādājot tajā OECD valsts kapitālsabiedrību pārvaldības principus. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija. |
| 4. | Cita informācija | Nav. |
|  |  |  |
|  |  |  |
| **II. Tiesību akta projekta ietekme uz sabiedrību** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīgas brīvostas valde, Rīgas brīvostas pārvaldnieks. |
| 2. | Tiesiskā regulējuma ietekme uz tautsaimniecību un administratīvo slogu | Projekta tiesiskais regulējums nepalielina administratīvo slogu, līdz ar to sabiedrības grupām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstība izmaksu monetārs novērtējums | Projekts šo jomu neskar. |
| 5. | Cita informācija | Nav. |
|  |  |  |
|  |  |  |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |
|  |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |
|  |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Noteikumu projektā ir iekļautas tiesību normas, lai nodrošinātu Eiropas Parlamenta un Padomes 2017.gada 15.februāra Regulas (ES) 2017/352, ar ko izveido ostas pakalpojumu sniegšanas sistēmu un kopīgos noteikumus par ostu finanšu pārredzamību piemērošanu (publicēta “Eiropas Savienības Oficiālajā Vēstnesī” L 57/1, 03.03.2017.). |
| 2. | Citas starptautiskās saistības | Nav. |
| 3. | Cita informācija | Nav. |

|  |
| --- |
| **1. tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes 2017.gada 15.februāra Regula (ES) 2017/352, ar ko izveido ostas pakalpojumu sniegšanas sistēmu un kopīgos noteikumus par ostu finanšu pārredzamību piemērošanu (publicēta “Eiropas Savienības Oficiālajā Vēstnesī” L 57/1, 03.03.2017.). |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību - pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regula Nr. 2017/352 5. panta 1. daļa | Projekta 1. punkts | Tiesību norma ieviesta pilnībā | Projekts stingrākas prasības neparedz |
| Regula Nr. 2017/352 16. panta 1. daļa | Projekta 10. punkts | Tiesību norma ieviesta pilnībā | Projekts stingrākas prasības neparedz |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |
| **2. tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.****Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk - starptautiskais dokuments) datums, numurs un nosaukums | Projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
|  |  |  |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Nav pretrunā. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai tika dota iespēja rakstiski sniegt viedokli par noteikumu projektu tā izstrādes stadijā. |
| 2. | Sabiedrības līdzdalība projekta izstrādē | Paziņojums par līdzdalības iespējām tiesību akta izstrādes procesā 2019.gada 7.jūnijā ievietots Satiksmes ministrijas tīmekļa vietnē <http://www.sam.gov.lv/sm/content/?cat=553> |
| 3. | Sabiedrības līdzdalības rezultāti | Tika saņemti Rīgas brīvostas priekšlikumi, kas ir ņemti vērā. |
| 4. | Cita informācija | Nav. |
|  |  |  |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Rīgas brīvostas pārvalde. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav ietekmes uz pārvaldes funkcijām un institucionālo struktūru. Nav paredzēta jaunu institūciju izveide, esošu institūciju likvidācija vai reorganizācija, ne arī to ietekme uz institūcijas cilvēkresursiem. |
| 3. | Cita informācija | Nav. |

Satiksmes ministrs T.Linkaits

Vīza:
valsts sekretāra p.i. L.Austrupe